Τιθασεύοντας την κίνηση του δικτύου σας, Μέρος 1ο: Πρόλογος
Description: This is issue 33 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #33
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Περιεχόμενα ### 1. Πρόλογος ### 1.1 Το πρόβλημα Η ιστορία αυτής της σειράς άρθρων, ξεκινά από τα παράπονα μιας εταιρείας πριν από περίπου δύο χρόνια. Παραπονιόντουσαν για αργή ταχύτητα σύνδεσης με το Ίντερνετ, παρόλο που είχαν μισθωμένη γραμμή 256kbit. Όταν πήγα να ερευνήσω το θέμα, με έκπληξη βρήκα ένα δίκτυο με περίπου 100 υπολογιστές να βγαίνουν απευθείας στο Ίντερνετ με NAT, χωρίς proxy. Η λύση ήταν προφανής. ### 1.2 Η λύση Μέσα σε λίγες μέρες, έστησα έναν Linux proxy server και η κατάσταση βελτιώθηκε αισθητά. Με τον καιρό, αυξήθηκαν οι απαιτήσεις και δεν είχα παρά να αξιοποιήσω τον Linux server στο μέγιστο. Χρησιμοποίησα squid access pools, active directory authentication integration, QoS με tc και παραγωγή στατιστικών για σχεδόν οτιδήποτε είναι δυνατόν να μετρηθεί. Μετά από ένα χρόνο, το όλο εγχείρημα έχει φτάσει σε ένα ώριμο στάδιο, οπότε θεώρησα χρήσιμο να καταγράψω όλες τις κινήσεις μου, μέσω του magaz, ώστε να βοηθήσω όσους περισσότερο μπορώ. ### 1.3 Τι θα ακολουθήσει; Βασικά, αυτό που θα ακολουθήσει είναι "Τι μπορούμε να κάνουμε με ένα proxy server". Δεν είναι πρωτότυπο σαν άρθρο, υπάρχουν παρόμοιοι οδηγοί παντού στο Ίντερνετ, στα αγγλικά. Ελπίζω όμως να παρέχω στον Έλληνα αναγνώστη την δυνατότητα να τα βρει όλα μαζεμένα σε μια γωνιά του Ίντερνετ, αλλά επίσης φιλοδοξώ και να εξηγήσω τον τρόπο σκέψης που θα πρέπει να έχει ένας διαχειριστή που ξέρει μεν τι να κάνει, αλλά δεν ξέρει το πως. ### 1.4 Τι ΔΕΝ θα ακολουθήσει; Αυτή η σειρά των άρθρων δεν πρόκειται σε καμία περίπτωση να καλύψει τον κάθε τρόπο που μπορεί να γίνει μια οποιαδήποτε εργασία. Υπάρχουν πραγματικά αμέτρητοι τρόποι και αμέτρητοι συνδυασμοί προγραμμάτων, ρυθμίσεων και τοπολογίας δικτύου, για να επιτύχετε αυτό που θέλετε. Εγώ θα παραθέσω αυτά που έκανα, και τα αποτελέσματά τους. Είναι σίγουρο ότι μπορούν να γίνουν με διαφορετικό τρόπο, ευκολότερα ή δυσκολότερα. Επίσης, το άρθρο αυτό παίρνει ως δεδομένο ότι έχετε καλή γνώση του δικτύου σας, όπως επίσης και καλή γνώση διαχείρισης του Linux. ### 1.5 "Δεν μου δουλεύει όσο καλά λες ότι λειτουργεί" Δυστυχώς, αυτό είναι το μόνο σίγουρο. Το όλο εγχείρημα είναι αρκετά περίπλοκο και χρειάζεται αρκετό παιχνίδι και χρόνο εκ μέρους σας, για να φτάσει στο καλύτερο δυνατό αποτέλεσμα. Ο λόγος που θα εξηγήσω τόσο λεπτομερώς τι έκανα και γιατί, είναι και για να σας δείξει πως μπορείτε να πειραματιστείτε μόνοι σας. giannis@stoilis.gr. Επόμενο Περιεχόμενα